ai4bharat/Pralekha huggingface dataset:
ఉక్కు మంత్రిత్వ శాఖ
పీఎం గతి శక్తి - ఉక్కు రంగానికి జాతీయ మాస్టర్ ప్లాన్
భారత ప్రభుత్వం యొక్క ‘మేక్ ఇన్ ఇండియా’ చొరవ దేశీయంగా తయారు చేయబడిన ఉక్కు, ఉక్కు ఉత్పత్తులను దేశీయ వినియోగాన్ని నిర్ధారిస్తుంది. దేశీయంగా తయారు చేయబడిన ఇనుము మరియు ఉక్కు ఉత్పత్తుల  పాలసీని ప్రభుత్వం మే 8, 2017న నోటిఫై చేసింది. ఆ తరువాత 29 మే, 2019న మరియు 31 డిసెంబర్, 2020న ఇది సవరించబడింది.
ఇది ఇప్పటివరకు దాదాపు రూ.22,400 కోట్ల దిగుమతి ప్రత్యామ్నాయం ద్వారా దేశీయ ఉక్కు రంగం వృద్ధికి దోహదం చేసింది.
రాబోయే ఐదేళ్లలో మౌలిక సదుపాయాల అభివృద్ధికి పీఎం గతి శక్తి నేషనల్ మాస్టర్ ప్లాన్ అనేది రూ.100 లక్షల కోట్ల పెట్టుబడి ప్రణాళిక. ఈ ప్రణాళిక ప్రకారం మౌలిక సదుపాయాల అభివృద్ధికి వివిధ కార్యక్రమాలు.. వివిధ రంగాలలో ఉక్కు డిమాండ్ను పెంచుతాయి, తద్వారా ఉక్కు వినియోగం మరియు ఉక్కు రంగ వృద్ధిని మెరుగుపరుస్తుంది. కేంద్ర ప్రభుత్వం చేపడుతున్న ఈ కార్యక్రమాలు కర్ణాటక రాష్ట్రంతో సహా దేశవ్యాప్తంగా అభివృద్ధి ప్రభావాన్ని చూపుతాయి. ఈ విషయాన్ని కేంద్ర ఉక్కు శాఖ మంత్రి శ్రీ రామచంద్ర ప్రసాద్ సింగ్ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
పుణె లో సంత్ తుకారామ్ జీ కి ప్రార్థనలు జరిపిన ప్రధాన మంత్రి
పుణె లో సంత్ తుకారామ్ జీ కి ప్రధాన మంత్రి శ్రీ నరేంద్ర మోదీ ప్రార్థనలు జరిపారు. సంత్ తుకారామ్ ఆదర్శాలు ఎంతో మంది ప్రజల కు ప్రేరణ ను అందిస్తున్నాయని, అంతేకాకుండా ఆయన ఆదర్శాలుఇతరుల కు సేవ చేసేందుకు, ఒక దయాభరిత సమాజాన్ని పెంచి పోషించేందుకు మనకు స్ఫూర్తి ని ఇస్తున్నాయని శ్రీ నరేంద్ర మోదీ అన్నారు.
ప్రధాన మంత్రి కార్యాలయం ఒక ట్వీట్ లో -
‘‘PM @narendramodi పుణె లో సంత్ తుకారామ్ జీ సన్నిధి లో ప్రార్థనలు జరిపారు. సంత్ తుకారామ్ జీ ఆదర్శాలు ఎంతో మంది కి ప్రేరణాత్మకం గా ఉన్నాయి. ఆయన ఇతరుల కు మనం సేవ చేసేందుకు మనకు స్ఫూర్తి గా నిలవడంతో పాటు ఒక దయాభరిత సమాజాన్ని పెంచి పోషించుకొనేందుకు కూడా స్ఫూర్తి ని ఇస్తున్నారు’.’ అని పేర్కొంది.
(
ఉప రాష్ట్రపతి సచివాలయం
ఆంధ్రప్రదేశ్ రాష్ట్ర రైల్వే ప్రాజెక్టుల పురోగతి గురించి కేంద్ర రైల్వేశాఖ మంత్రి శ్రీ అశ్విని వైష్ణవ్ తో ఉపరాష్ట్రపతి సమీక్ష
విశాఖ రైల్వే జోన్ సహా పలు ప్రాజెక్టుల పురోగతి గురించి అడిగి తెలుసుకున్న ఉపరాష్ట్రపతి
పునర్ వ్యవస్థీకరణ తర్వాత ఆంధ్రప్రదేశ్ లో ప్రారంభించిన వివిధ రైల్వే ప్రాజెక్టుల పురోగతి గురించి గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు, కేంద్ర రైల్వే శాఖ మంత్రి శ్రీ అశ్విని వైష్ణవ్ గారితో సమీక్షా సమావేశం నిర్వహించారు.
నూతనంగా ఏర్పడిన రాష్ట్ర అభివృద్ధి విషయంలో రవాణా సౌకర్యాలు కీలకమనే విషయాన్ని దృష్టిలో పెట్టుకుని, నూతన రైల్వే ప్రాజెక్టులతో పాటు ప్రస్తుతం ముందుకు సాగుతున్న ప్రాజెక్టులను త్వరితగతిన పూర్తి చేయాలని సూచించారు.
ప్రధానంగా విశాఖ కేంద్రంగా ఏర్పాటు చేయనున్న సౌత్ కోస్టల్ రైల్వే జోన్ అంశం ప్రస్తావనకు వచ్చింది. డీపీఆర్ మీద వచ్చిన సలహాలు, సూచనల పరిశీలన కోసం అధికారులతో కమిటీ ఏర్పాటు చేసిన అంశాన్ని కేంద్ర మంత్రి ఉపరాష్ట్రపతికి వివరించారు. ఈ ప్రక్రియకు సంబంధించి ఎదురయ్యే పరిపాలనా, సాంకేతిక సమస్యలను వీలైనంత త్వరగా అధిగమించి, రైల్వే జోన్ ఏర్పాటును వేగవంతం చేయాలని సూచించారు.
ఈ సందర్భంగా నడికుడి – శ్రీకాళహస్తి రైలు మార్గం పనుల గురించి ప్రత్యేకంగా మాట్లాడారు. వీటితో పాటు గూడూరు విజయవాడ మూడో లైను, గుంటూరు-అమరావతి-విజయవాడ రైల్వేలైను తదితర అంశాల గురించి ప్రస్తావించారు. రాష్ట్ర ప్రభుత్వ సహకారంతో సమస్యలను పరిష్కరించుకుని ముందుకు సాగాలని సూచించారు.
ఆంధ్రప్రదేశ్ పునర్ వ్యవస్థీకరణ చట్టం ప్రకారం రాష్ట్రంలో కేంద్ర ప్రభుత్వం ఏర్పాటు చేయ తలపెట్టిన అనేక ప్రాజెక్టుల గురించి ఉపరాష్ట్రపతి ఎప్పటికప్పుడు ఆయా శాఖలకు చెందిన కేంద్ర మంత్రులతో మాట్లాడుతూ వస్తున్నారు. ఇందులో భాగంగా ఈ రోజు కేంద్ర రైల్వేశాఖ మంత్రి శ్రీ అశ్విని వైష్ణవ్ గారితో పార్లమెంట్ లోని తమ చాంబర్ లో సమీక్ష నిర్వహించారు.
భారత ప్రభుత్వ ప్రధాన శాస్త్రీయ సలహాదారు కార్యాలయం
సానుకూల మానసిక ఆరోగ్యం పెంచుకోవడానికి, 'ఆర్మ్డ్ ఫోర్సెస్ మెడికల్ కాలేజ్' భాగస్వామ్యంతో మార్గదర్శక వీడియో విడుదల చేసిన 'ప్రిన్సిపల్ సైంటిఫిక్ అడ్వైజర్ కార్యాలయం',
"తొమ్మిది సులభ పద్ధతులతో సానుకూల ఆరోగ్య వృద్ధి: ఆరోగ్యకర జీవనానికి ప్రభావవంత అలవాట్లు" పేరిట విడుదల
సానుకూల ఆరోగ్యాన్ని ఎలా వృద్ధి చేసుకోవాలో సూచిస్తూ, భారత ప్రభుత్వ 'ప్రిన్సిపల్ సైంటిఫిక్ అడ్వైజర్ కార్యాలయం' మార్గదర్శక వీడియో విడుదల చేసింది. "తొమ్మిది సులభ పద్ధతులతో సానుకూల ఆరోగ్య వృద్ధి: ఆరోగ్యకర జీవనానికి ప్రభావవంత అలవాట్లు" పేరిట 'ఆర్మ్డ్ ఫోర్సెస్ మెడికల్ కాలేజ్' భాగస్వామ్యంతో వీడియోను విడుదల చేసింది. జీవనశైలి విధానాలు, సానుకూల మానసిక ఆరోగ్యం మధ్య సంబంధాన్ని ప్రజలు సులభంగా అర్ధం చేసుకునేలా దీనిని రూపొందించారు. నగర ప్రజలను ప్రాథమిక లక్ష్యంగా చేసుకుని హిందీ, ఇంగ్లిష్, ప్రాంతీయ భాషల్లో వీడియోను విడుదల చేశారు.
అంతర్గత, భావోద్వేగ, సామాజిక, శారీరక పనితీరుపై మానసిక ఆరోగ్యం ప్రభావం ఉంటుంది. మానసికంగా, సంపూర్ణ ఆరోగ్యంగా ఉండడానికి ప్రజలే సొంతంగా జాగ్రత్తలు తీసుకోవచ్చు. మానసిక అనారోగ్య సూచనలను నిర్లక్ష్యం చేయకుండా, సమస్యలు గుర్తించినప్పుడు తగిన సాయం పొందడానికి ప్రజలను ఈ వీడియో ప్రోత్సహిస్తుంది.
తమకు తెలియకుండానే మానసిక అనారోగ్యంతో ప్రజలు బాధపడడానికి, అవసమైన సమయంలో సాయం కోరకపోవడానికి సామాజిక-సాంస్కృతిక భావాలు ఒక కీలకాంశం. ప్రజల్లో మానసిక అనారోగ్య సమస్యలు సర్వసాధారణమని ఈ మార్గద్శక వీడియో స్పష్టం చేస్తోంది. మానసికంగా సంపూర్ణ ఆరోగ్యంగా ఉండడానికి, శాస్త్రీయంగా రూపొందించిన సులభ పద్ధతులను పాటించేలా ఈ వీడియో గైడ్ ప్రజలకు సమాచారమివ్వడంతోపాటు, ప్రోత్సహిస్తుంది.


(Visitor Counter : 182
భూ శా స్త్ర మంత్రిత్వ శాఖ
సముద్రయాన్ ప్రాజెక్టు
భారత ప్రభుత్వం ప్రారంభించిన "డీప్ ఓషన్ మిషన్" కింద, లోతైన సముద్ర అన్వేషణ కోసం మానవ సహిత శాస్త్రీయ సబ్మెర్సిబుల్ ను అభివృద్ధి చేయాలని ప్రతిపాదించడం జరిగింది. ఈ ప్రాజెక్టు కు "సముద్రయాన్" అని పేరు పెట్టారు. సముద్ర జలాల్లో 500 మీటర్ల లోతున ప్రయాణించే ఒక మానవ సహిత సబ్మెర్సిబుల్ వ్యవస్థ కోసం, భూ విజ్ఞాన మంత్రిత్వ శాఖ ఆధ్వర్యంలోని స్వయంప్రతిపత్త సంస్థ, జాతీయ సముద్ర సాంకేతిక సంస్థ , ఒక " 'పర్సనల్ స్పియర్' ని అభివృద్ధి చేసి పరీక్షించింది.
500 మీటర్ల నీటి లోతు వరకు సిబ్బంది మాడ్యూల్ గా ఉపయోగించేందుకు 2.1 మీటర్ల వ్యాసం కలిగిన పర్సనల్ స్పియర్ ను తేలికపాటి ఉక్కును ఉపయోగించి అభివృద్ధి చేయడం జరిగింది. సాగర్ నిధి అనే పరిశోధన నౌకను ఉపయోగించి బంగాళాఖాతం జలాల్లో 600 మీటర్ల లోతు వరకు దీనిని 2021 అక్టోబర్ లో పరీక్షించారు.
ఇదేవిధంగా, 6000 మీటర్ల నీటి లోతు వరకు ప్రయాణించే మానవ సహిత సబ్మెర్సిబుల్ వ్యవస్థ కోసం, టైటానియం మిశ్రమం తో తయారు చేసిన "పర్సనల్ స్పియర్" ను విక్రమ్ సారాభాయ్ అంతరిక్ష కేంద్రం, తిరువనంతపురం లోని ఇస్రో సంస్థ తో కలిసి అభివృద్ధి చేస్తోంది.
భూ విజ్ఞాన మంత్రిత్వ శాఖ మరియు శాస్త్ర, సాంకేతిక శాఖల సహాయ  మంత్రి డాక్టర్ జితేంద్ర సింగ్ ఈ రోజు రాజ్యసభకు సమర్పించిన లిఖితపూర్వక సమాధానంలో ఈ సమాచారాన్ని పొందుపరిచారు.
మానవ వనరుల అభివృద్ధి మంత్రిత్వ శాఖ
నిరంతర విద్య, అందరికీ భద్రతను కల్పించేందుకు కట్టుబడి ఉన్నామని పునరుద్ఘాటించిన జి 20 సభ్య దేశాలు
నిరంతర విద్య కొనసాగింపు, ప్రాథమిక స్థాయిలో విద్యాభ్యాసం, విద్యలో అంతర్జాతీయీకరణ వంటి రంగాలలో కలిసి పనిచేయాలని జి20 విద్యామంత్రుల వర్చ్యువల్ సమావేశంలో తీర్మానం
భారత్ జాతీయ విద్య విధానం 2020 ద్వారా ఈ లక్ష్యాలను సాధించే దిశగా నిబద్దతతో కృషి చేస్తున్నామని స్పష్టం చేసిన శ్రీ రమేష్ పోఖ్రియాల్
జి 20 దేశాల విద్యా మంత్రులు విద్యారంగంలో కలిసి పనిచేయడానికి, ఉత్తమ ఆలోచనలు, పద్ధతులను పంచుకోవాలని సంకల్పించారు. తద్వారా సభ్య దేశాలు సమ్మిళిత, సమధర్మంతో కూడిన నాణ్యమైన విద్యను నిర్ధారించగలవని, సంక్షోభ సమయాల్లో కూడా అందరికీ జీవితకాల అభ్యాస అవకాశాలను ప్రోత్సహిస్తాయని వారు అభిప్రాయపడ్డారు. సంక్షోభ సమయంలో నిరంతర విద్య, ప్రాథమిక స్థాయిలోనే విద్య, విద్య అంతర్జాతీయీకరణ, ఈ మూడు రంగాలలో సభ్య దేశాల అనుభవాలను చర్చించడానికి, పరస్పరం ఆలోచనలను పంచుకునేందుకు జి 20 విద్యా మంత్రుల వర్చువల్ సమావేశం నిన్న జరిగింది.
భారతదేశానికి ప్రాతినిధ్యం వహించిన కేంద్ర విద్యాశాఖ మంత్రి శ్రీ రమేష్ పోఖ్రియాల్ నిశాంక్ మాట్లాడుతూ ఈ ఇతివృత్తాలు కూడా భారత ప్రభుత్వం అనుసరిస్తున్న ప్రాధాన్యతఅంశాలని అన్నారు. వీటి పట్ల భారతదేశం నిబద్ధత కొత్త జాతీయ విద్యా విధానం 2020 లో ప్రతిబింబిస్తుందని, ఇది దేశ విద్యా రంగంలో పరివర్తన తీసుకురావడానికి ప్రయత్నిస్తుందని తెలిపారు. భారతదేశం తన విద్యావ్యవస్థను సంస్కరించడానికి, మార్చడానికి, కోవిడ్ 19 మహమ్మారి ఎదుర్కొంటున్న సవాలును తగ్గించడానికి చర్యలను కొనసాగిస్తుందని ఆయన అన్నారు. విద్యారంగంలో జి 20 సభ్య దేశాలతో కలిసి పనిచేయడానికి భారత్ కట్టుబడి ఉందని ఆయన అన్నారు.
విద్యా మంత్రులు సమావేశం ముగింపులో ఒక ప్రకటనను ఆమోదించారు. సంక్షోభ సమయాల్లో నిరంతర విద్య నిర్ధారించడానికి సంబంధించి, దూర బోధనా, సమ్మిళిత బోధన, అభ్యాసం విలువను ఈ ప్రకటన ద్వారా గుర్తిస్తున్నట్టు చెప్పారు. అధిక-నాణ్యత విద్య, విద్యావంతులలో వృత్తిపరమైన అభివృద్ధి, డిజిటల్ మౌలిక సదుపాయాలు, కంటెంట్, సైబర్ సెక్యూరిటీ అవగాహన, తగిన బోధనా పద్దతుల ప్రాముఖ్యతను ఈ ప్రకటన నొక్కి చెబుతుంది.
ఎర్లీ చైల్డ్ హుడ్ ఎడ్యుకేషన్  ప్రాముఖ్యతను కూడా ఈ ప్రకటనలో ప్రముఖంగా ప్రస్తావించారు. పిల్లలందరికీ, ముఖ్యంగా హాని కలిగించే సమూహాలలో ఉన్నవారికి నాణ్యమైన ఇసిఇ ప్రాప్యతను ఈ ప్రకటనలో నొక్కి చెప్పారు. ప్రతి దశలో పిల్లల అభివృద్ధి అవసరాలకు అనుగుణంగా అందించబడే నాణ్యమైన ఇసిఇ కీలక పాత్ర గురించి కుటుంబ, సమాజ అవగాహన పెంచాల్సిన అవసరాన్ని కూడా ఇది స్పష్టం చేస్తుంది.
జి -20 లీడర్స్ సమ్మిట్ సౌదీ అరేబియా 2020 నిర్వహిస్తోంది. అర్జెంటీనా, ఆస్ట్రేలియా, బ్రెజిల్, కెనడా, చైనా, ఫ్రాన్స్, జర్మనీ, ఇండియా, ఇండోనేషియా, ఇటలీ, జపాన్, మెక్సికో, రిపబ్లిక్ ఆఫ్ కొరియా, రష్యా, సౌదీ అరేబియా, దక్షిణాఫ్రికా, టర్కీ, యునైటెడ్ కింగ్డమ్, యునైటెడ్ స్టేట్స్ మరియు యూరోపియన్ యూనియన్  జి20 సభ్యులుగా ఉన్నారు.
జి20 విద్యామంత్రుల వర్చ్యువల్ సమావేశంలో భారతదేశ పూర్తి ప్రకటనను ఈ లింక్ లో లభ్యమవుతుంది:
మంత్రుల సమావేశం డిక్లరేషన్ గురించి ఈ లింక్ లోకి వెళ్ళండి:
చట్ట, న్యాయ మంత్రిత్వ శాఖ
ఈ-కోర్ట్ ప్రాజెక్ట్ ఇనిషియేటివ్స్ అవార్డు విజేతలను సత్కరించిన కేంద్ర న్యాయ శాఖ మంత్రి శ్రీ కిరణ్ రిజిజు
నియామకాల విభాగం మార్గద ర్శకత్వంలో అపాయింట్మెంట్ సాఫ్ట్వేర్ అభివృద్ధి
ఈ-కోర్ట్ ప్రాజెక్ట్ అవార్డు విజేతలను సత్కరించేందుకు న్యాయ శాఖ మంగళవారం నాడు న్యూఢిల్లీలోని జైసల్మేర్ హౌస్లో సన్మాన కార్యక్రమాన్ని నిర్వహించింది. ఈ కార్యక్రమంలో కేంద్ర న్యాయ శాఖ మంత్రి శ్రీ కిరెన్ రిజిజు, కేంద్ర సహాయ మంత్రి ప్రొఫెసర్ ఎస్ పి సింగ్ బఘెల్, పాల్గొన్నారు. ఈ కార్యక్రమంలో న్యాయ శాఖకు చెందిన ఇతర అధికారులు, సిబ్బంది పాల్గొన్నారు. యాక్సెస్ నుండి జస్టిస్ డివిజన్ వరకు డెస్క్ క్యాలెండర్ను మంత్రి ఆవిష్కరించారు, దాని దిశ  కింద పౌరుల సంక్షేమం కోసం చేపడుతున్న కార్యక్రమాలను ప్రధానంగా చేపడుతుంది.
సాధ్యమైనంత త్వరగా న్యాయం అందాలి. నేడు, కోర్టుల్లో దాదాపు 4.90 కోట్ల కేసులు పెండింగ్లో ఉన్నాయి, ఈ కేసు భారాన్ని తగ్గించడంలో కోర్టుల సాంకేతికత కీలక పాత్ర పోషిస్తుంది.
జైసల్మేర్ హౌస్లోని కాన్ఫరెన్స్ రూమ్లో మీడియాను ఉద్దేశించి శ్రీ కిరణ్ రిజిజు మాట్లాడుతూ గౌరవనీయులైన సిజెఐ డివై చంద్రచూడ్ మార్గదర్శకత్వంలో న్యాయ శాఖ నిరంతరం ఈకమిటీ, సుప్రీంకోర్టుతో సన్నిహిత సమన్వయంతో పనిచేస్తోందని అన్నారు. న్యాయ మంత్రిత్వ శాఖ సహాయ మంత్రి, ప్రొఫెసర్ ఎస్ పి సింగ్ బఘెల్ కూడా న్యాయ శాఖ లో వివిధ పౌర-కేంద్రీకృత సేవలను ప్రశంసించారు, ఇది న్యాయ వ్యవస్థలో అందరినీ కలుపుకొని, అందరికీ అందుబాటులోకి తెచ్చిందని అన్నారు. కేసుల పెండింగ్ను తగ్గించేందుకు కోర్టులలో ఏఐ టెక్నాలజీ ఇంటిగ్రేషన్పై కూడా ఆయన ప్రముఖంగా మాట్లాడారు. ప్రధాన మంత్రి నరేంద్ర మోదీ 'సబ్కా సాథ్, సబ్కా వికాస్, సబ్కా న్యాయ్' దార్శనికతతో, కేంద్ర న్యాయ శాఖ మంత్రి శ్రీ కిరణ్ రిజిజు మార్గనిర్దేశంలో చివరి మైలు వరకు న్యాయం అందడంలో అద్భుతమైన కృషి జరుగుతోంది. న్యాయస్థానాల ఐసిటి చొరవ ద్వారా మార్పులు చేపట్టే దృక్పథంతో ఈ కమిటీ, సుప్రీం కోర్ట్ సన్నిహిత సహకారంతో ఈ-కోర్టు ప్రాజెక్ట్ అద్భుతమైన విజయాలతో ముందుకు దూసుకుపోతోంది.
రసాయనాలు, ఎరువుల మంత్రిత్వ శాఖ
మ్యుకోర్మైకోసిస్తో పోరాడేందుకు యాంఫోటెరిసిన్-బి లభ్యత పెంపు కోసం చర్యలు తీసుకున్న కేంద్రం
కొన్ని రాష్ట్రాల్లో యాంఫోటెరిసిన్-బి ఔషధానికి హఠాత్తుగా డిమాండ్ పెరిగినట్లు కేంద్ర ప్రభుత్వం దృష్టికి వచ్చింది. కొవిడ్ తర్వాత రోగులకు సోకుతున్న మ్యుకోర్మైకోసిస్ వ్యాధికి విరుగుడుగా వైద్యులు యాంఫోటెరిసిన్-బి మందును సూచిస్తుడడం వల్ల ఈ డిమాండ్ ఏర్పడింది. ఈ కారణంగా, యాంఫోటెరిసిన్-బి ఉత్పత్తిని పెంచేలా ఉత్పత్తిదారులతో కేంద్రం సంప్రదింపులు జరుపుతోంది. దేశీయంగా ఉత్పత్తిని పెంచడంతోపాటు, అదనపు దిగుమతుల ద్వారా ఔషధం పంపిణీ మెరుగుపడుతుందని భావిస్తున్నారు.
యాంఫోటెరిసిన్-బి ప్రస్తుత నిల్వలు, డిమాండ్ పరిస్థితిపై ఉత్పత్తిదారులు, దిగుమతిదారులతో కేంద్ర ఔషధ విభాగం మాట్లాడింది. దీనిప్రకారం, ఈ నెల 10వ తేదీ నుంచి ఉన్న సరఫరా ఆధారంగా, 11వ తేదీన రాష్ట్రాలు, యూటీలకు ఈ ఔషధ కేటాయింపులు చేసింది. ఆయా రాష్ట్రాల్లోని ప్రభుత్వ, ప్రైవేటు ఆసుపత్రులు, ఆరోగ్య సంరక్షణ సంస్థల మధ్య ఈ మందులను సమానంగా పంపిణీ చేసేందుకు ఒక యంత్రాంగాన్ని ఏర్పాటు చేయాలని కోరింది. రాష్ట్రాలకు అందిన యాంఫోటెరిసిన్-బి ఔషధాన్ని ప్రభుత్వ, ప్రైవేటు ఆసుపత్రులు పొందేందుకు "పాయింట్ ఆఫ్ కాంటాక్ట్"ను ఏర్పాటు చేసి, ప్రచారం చేయాలని కూడా సూచించింది. ఇప్పటికే అందించిన ఔషధాలతోపాటు, కేటాయించినవాటిని న్యాయబద్ధంగా ఉపయోగించుకోవాలని రాష్ట్రాలను కేంద్ర ఔషధ విభాగం అభ్యర్థించింది. ఔషధం పంపిణీ ఏర్పాట్లను "నేషనల్ ఫార్మాస్యూటికల్స్ ప్రైసింగ్ అథారిటీ" పర్యవేక్షిస్తుంది.
ప్రస్తుతం దేశం తీవ్రమైన మహమ్మారి హస్తాల్లో ఉంది, అది దేశంలోని ఎన్నో ప్రాంతాలను కబళించింది. కొవిడ్ ఔషధాల అందుబాటును పెంచడంతోపాటు, వాటిని రాష్ట్రాలు, యూటీలకు సమానంగా, పారదర్శకంగా కేటాయించేందుకు కేంద్ర ప్రభుత్వం నిరంతరం కృషి చేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 216.17 కోట్ల డోసులు  అందించారు
గత 24 గంటల్లో 19,61,896 డోసులు అందించారు
దేశవ్యాప్త క్రియాశీల కేసుల సంఖ్య 46,748
మొత్తం కేసుల్లో క్రియాశీల కేసులు 0.10%
ప్రస్తుత రికవరీ రేటు 98.71%
గత 24 గంటల్లో 5,916 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,47,756 కు పెరిగింది.
గత 24 గంటల్లో 6,298 కొత్త కేసులు నమోదయ్యాయి.
రోజువారీ పాజిటివిటీ రేటు 1.89%
వారపు పాజిటివిటీ రేటు 1.70%
గత 24 గంటల్లో చేసిన 3,33,964 కొవిడ్ పరీక్షలతో కలిపి ఇప్పటివరకు 89.09 కోట్ల పరీక్షలు చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
15 రాష్ట్రాలు/యూటీల్లో అందుబాటులోకి వినియోగదారుల ఫిర్యాదుల ఆన్లైన్ పరిష్కార వేదిక 'ఇ-దాఖిల్ పోర్టల్'; గతేడాది సెప్టెంబర్ 7న ప్రారంభించిన 'జాతీయ వినియోగదారుల వివాదాల పరిష్కార కమిషన్' 
ఎన్సీడీఆర్సీ, రాష్ట్ర, జిల్లా కమిషన్లు సహా మొత్తం 444 ప్రాంతాల ద్వారా సేవలు
ఇ-దాఖిల్ పోర్టల్ ద్వారా ఫిర్యాదులు చేయడం సులభం, సరళతరం
వినియోగదారుల ఫిర్యాదుల పరిష్కార వ్యవస్థను క్రమబద్ధీకరిస్తున్న డిజిటల్ పోర్టల్
గ్రామీణ ప్రాంత వినియోగదారులకు అందుబాటులోకి వచ్చేలా, సాధారణ సేవ కేంద్రాలతో ఇ-దాఖిల్ పోర్టల్ అనుసంధానం
ఇ-ఫైలింగ్ పోర్టల్ను అందుబాటులోకి తెచ్చేలా రాష్ట్రాలు/యూటీలతో కేంద్ర వినియోగదారుల వ్యవహారాల విభాగం సంప్రదింపులు
వినియోగదారులు తమ వివాదాలను ఆన్లైన్ ద్వారా ఫిర్యాదు చేసి, పరిష్కరించుకునేందుకు తీసుకొచ్చిన ఇ-దాఖిల్ పోర్టల్ ప్రస్తుతం 15 రాష్ట్రాలు/యూటీల్లో అందుబాటులోకి వచ్చింది. ఈ పోర్టల్ను దేశవ్యాప్తంగా అందుబాటులోకి తెచ్చేలా అన్ని
రాష్ట్రాలు/యూటీలతో కేంద్ర వినియోగదారుల వ్యవహారాల విభాగం ఎప్పటికప్పుడు సంప్రదింపులు జరుపుతోంది.
వినియోగదారుల కమిషన్లలో ఫిర్యాదులను ఇ-ఫైల్ చేసేందుకు, ఫిర్యాదు నమోదు చేసేందుకు ఆన్లైన్ రుసుము కట్టేలా గతేడాది జులై 20 నుంచి అమల్లోకి వచ్చిన 'వినియోగదారుల రక్షణ చట్టం-2019'లో నిబంధన ఉంది. వినియోగదారుల ఫిర్యాదులను ఇ-ఫైల్ చేయడానికి Edaakhil.nic.in పేరిట వెబ్ అప్లికేషన్ను ఎన్ఐసీ రూపొందించింది. ఇందులో ఇ-నోటీసు, కేసు పత్రాల డౌన్లోడ్ లింక్, వీసీ విచారణ లింక్, అవతలి పక్షం ద్వారా రాతపూర్వక స్పందన దాఖలు, వారికి రాతపూర్వక సమాధానం పంపడం, ఎస్ఎంఎస్, ఈమెయిల్ ద్వారా సందేశాలు అందుకోవడం వంటి సౌకర్యాలు ఈ పోర్టల్లో ఉన్నాయి.
ఏ ప్రాంతం నుంచైనా ఫిర్యాదు చేయడానికి, రుసుము చెల్లించడానికి వినియోగదారులకు, వారి న్యాయవాదులకు ఇ-దాఖిల్ వీలు కల్పిస్తుంది. ఆన్లైన్లోనే ఫిర్యాదులను పరిశీలించి, వాటిని స్వీకరించడానికి లేదా తిరస్కరించడానికి లేదా మిగిలిన ప్రక్రియ కోసం సంబంధిత కమిషన్లకు పంపడానికి వినియోగదారుల కమిషన్లకు కూడా వీలుంటుంది.
గ్రామీణ ప్రాంత వినియోగదారులకు కూడా అందుబాటులో ఉండేలా, సాధారణ సేవ కేంద్రాలతో  ఇ-దాఖిల్ పోర్టల్ను అనుసంధానించాలని నిర్ణయించారు. ఎలక్ట్రానిక్ వ్యవస్థలు అందుబాటులోలేని, ఉన్నా వినియోగించుకోవడం తెలీని గ్రామ స్థాయి వినియోగదారులు సీఎస్సీల ద్వారా వినియోగదారుల కమిషన్కు ఫిర్యాదు చేయవచ్చు. ఈ అనుసంధాన ప్రక్రియ ఇంకా నిర్మాణ దశలో ఉంది.
గతేడాది సెప్టెంబర్ 7న, 'జాతీయ వినియోగదారుల వివాదాల పరిష్కార కమిషన్'  ఇ-ఫైలింగ్ పోర్టల్ను ప్రారంభించింది. ఆ తర్వాతి రోజే దీనిని అమల్లోకి తెచ్చిన దిల్లీ, తొలి రాష్ట్రంగా నిలిచింది. తర్వాత, మహారాష్ట్ర, అండమాన్&నికోబార్, బిహార్, ఛత్తీస్గఢ్, ఝార్ఖండ్, గుజరాత్, ఛండీఘర్, ఆంధ్రప్రదేశ్, ఒడిశా, ఉత్తరప్రదేశ్, మధ్యప్రదేశ్, పంజాబ్, కర్ణాటక, హరియాణాలు కూడా ఈ పోర్టల్ను ప్రజలకు అందుబాటులోకి తీసుకొచ్చాయి.
మిగిలిన రాష్ట్రాలు, కేంద్ర పాలిత ప్రాంతాల్లోనూ పోర్టల్ను అందుబాటులోకి తెచ్చేందుకు కేంద్ర వినియోగదారుల వ్యవహారాల విభాగం ఆయా రాష్ట్రాలు, కేంద్ర పాలిత ప్రాంతాలతో ఎప్పటికప్పుడు సంప్రదింపులు జరుపుతోంది. ఎన్సీడీఆర్సీ, రాష్ట్ర, జిల్లా కమిషన్లు సహా మొత్తం 444 ప్రాంతాలు పోర్టల్ పరిధిలోకి వచ్చాయి.
వాణిజ్యం, పరిశ్రమల మంత్రిత్వ శాఖ
జియోగ్రాఫికల్ ఇండికేషన్ ధ్రువీకరణ కలిగిన జల్గావ్ అరటి దుబాయికి ఎగుమతి చేయబడింది.
2020–21 మధ్యకాలంలో రూ.619 కోట్ల విలువచేసే 1.91 లక్షల టన్నుల అరటిని భారతదేశం ఎగుమతి చేసింది.
జియోగ్రాఫికల్ ఇండికేషన్స్ ధ్రువీకరణ పొందిన వ్యవసాయ ఉత్పత్తుల ఎగుమతులకు ప్రోత్సాహకంగా ఫైబర్, మినరల్స్ పుష్కలంగా ఉన్నజల్గావ్ అరటిపండ్లను దుబాయికి ఎగుమతి చేశారు.
మహారాష్ట్రలోని జల్గావ్ జిల్లాలోగల తాండల్వాడి గ్రామానికి చెందిన ప్రగతిశీల రైతుల నుంచి ఇరవై రెండు మెట్రిక్ టన్నుల జియోగ్రాఫికల్ ధ్రువీకరణ కలిగిన జల్గావ్ అరటిని వ్యవసాయ ఎగుమతి విధానం కింద గుర్తించారు.
2016 లో జల్గావ్ అరటికి జియోగ్రాఫికల్ ధ్రువీకరణ లభించింది. జల్గావ్లోని నిసర్గరాజ కృషి విజ్ఞాన కేంద్రలో ఇది నమోదు చేయబడింది. ప్రపంచ ప్రమాణాలకు అనుగుణంగా వ్యవసాయ పద్ధతులను అవలంభించడం వల్ల భారతదేశం యొక్క అరటి ఎగుమతి వేగంగా పెరుగుతోంది.
భారతదేశం 2018–19లో రూ.413కోట్లు విలువచేసే 1.34లక్షల మెట్రిక్ టన్నుల అరటిని ఎగుమతి చేయగా.. 2019–20 నాటికి రూ.660కోట్లు విలువ చేసే 1.95మెట్రిక్ టన్నులకు పెరిగాయి. 2020–21వ సంవత్సరం ఏప్రిల్ నుంచి ఫిబ్రవరి వరకు రూ.619 కోట్లు విలువ చేసే 1.91 లక్షల మెట్రిక్ టన్నుల అరటిని భారత్ ఎగుమతి చేసింది.
అరటి ఉత్పత్తుల్లో 25 శాతం వాటాతో భారత్ ప్రపంచంలోనే అగ్రస్థానంలో నిలిచింది. దేశం అరటి ఉత్పత్తిలో 70శాతానికిపైగా ఆంధ్రప్రదేశ్, గుజరాత్, తమిళనాడు, మహారాష్ట్ర, కేరళ, ఉత్తర ప్రదేశ్, బిహార్, మధ్యప్రదేశ్ రాష్ట్రాల్లోనే ఉత్పత్తి అవుతోంది.
వ్యవసాయ ఉత్పత్తులకు, ప్రాసెస్ చేసిన ఆహార ఉత్పత్తుల ఎగుమతులను ఏపీఈడీఏ ప్రోత్సహిస్తోంది. మౌలిక వసతులు అభివృద్ధి, నాణ్యతా ప్రమాణాల అభివృద్ధి, మార్కెటింగ్ అభివృద్ధి పథకాల ద్వారా ఎగుమతులకు అవసరమైన సహాయసహకారాలు అందిస్తోంది. అంతేకాకుండా వ్యవసాయ ఉత్పత్తులు, ప్రాసెస్ చేసిన ఆహార ఉత్పత్తుల ఎగుమతులను ప్రోత్సహించడానికి దిగుమతి చేసుకునే దేశాలతో, అంతర్జాతీయ కొనుగోలుదారులు, అమ్మకందారులతో వర్చువల్ వాణిజ్య కార్యక్రమాలను నిర్వహిస్తోంది.
ఇవే కాకుండా వాణిజ్య మౌలిక సదుపాయాల కల్పన, మార్కెట్ యాక్సెస్ ఇనిషియేటివ్ వంటి పథకాల ద్వారా వాణిజ్యశాఖ కూడా వాణిజ్య శాఖ కూడా ఎగుమతులను ప్రోత్సహిస్తోంది.
ప్రధాన మంత్రి కార్యాలయం
పరమ పూజనీయుడు డాక్టర్ శ్రీ శ్రీ శ్రీ శివకుమార స్వామిగళు కు ఆయన జయంతి నాడు శ్రద్ధాంజలి సమర్పించిన ప్రధాన మంత్రి
పూజనీయుడు, గౌరవాన్వితుడు అయిన డాక్టర్ శ్రీ శ్రీ శ్రీ శివకుమార స్వామిగళు కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని సమర్పించారు.
ప్రధాన మంత్రి అనేక ట్వీట్ లలో -
‘‘పూజనీయుడు, గౌరవాన్వితుడు అయిన డాక్టర్ శ్రీ శ్రీ శ్రీ శివకుమార స్వామిగళు కు ఆయన జయంతి నాడు నేను శ్రద్ధాంజలి ని సమర్పిస్తున్నాను. వారు అసంఖ్యాక జనుల హృదయాల లో కొలువై ఉన్నారు. మనం ఆయన అందించిన సాటి లేనటువంటి సాముదాయిక సేవ తో పాటు, విద్య కు మరియు ఆరోగ్య సంరక్షణ కు ఆయన కట్టబెట్టిన ప్రాధాన్యాన్ని కూడా సదా స్మరించుకొందాం. మనం ఆయన కన్న కలల ను పూర్తి చేయడం కోసం నిరంతరం కృషి చేద్దాం.’’ అని పేర్కొన్నారు.
(
రక్షణ మంత్రిత్వ శాఖ
ఆపరేషన్ సముద్రసేతు II లో భాగంగా భారత నేవల్ షిప్ త్రిఖండ్ ముంబైకి చేరుకుంది
ఆపరేషన్ సముద్ర సేతు II లో భాగంగా, ఖతార్లోని హమద్ పోర్ట్ నుండి ముంబైకి లిక్విడ్ మెడికల్ ఆక్సిజన్  క్రయోజెనిక్ కంటైనర్లను రవాణా చేయడానికి భారతీయ నావికాదళ షిప్ త్రిఖండ్ను పంపించారు. ఈ నౌక 05 మే 21 న ఖతార్లోకి ప్రవేశించి 40 ఎమ్టి లిక్విడ్ ఆక్సిజన్తో సోమవారం ముంబై చేరుకుంది. కొవిడ్మహమ్మారికి వ్యతిరేకంగా భారతదేశం చేస్తున్న పోరాటానికి మద్దతుగా ఫ్రెంచ్ మిషన్ “ఆక్సిజన్ సాలిడారిటీ బ్రిడ్జ్” లో భాగంగా ఈ కంటైనర్ను పంపించారు. ఫ్రెంచ్ ఎయిర్ లిక్విడ్ కంటైనర్లను ఖతార్ నుండి భారతదేశానికి రవాణా చేసిన తొలి సముద్రయానం ఇది. ఖతార్లోని భారత రాయబారి డాక్టర్ దీపక్ మిట్టల్ సహకారంతో ఇండో-ఫ్రెంచ్ ఇనీషియేటివ్ వల్ల వచ్చే రెండు నెలల్లో 600 ఎమ్టి ఎల్ఎంఓను భారత్కు రవాణా చేసే అవకాశం ఉంది. మొదటి కంటైనర్ను మహారాష్ట్ర రాష్ట్ర అధికారులకు, మహారాష్ట్ర ప్రభుత్వ పర్యాటక, పర్యావరణ శాఖ మంత్రి ఆదిత్యలకు ముంబైలోని ఫ్రెంచ్ కాన్సులేట్ జనరల్, కాన్సుల్ జనరల్ సోనియా బార్బ్రీ సమక్షంలో అందజేశారు.
ఆయుష్
ఎన్ఎమ్పిబి ద్వారా ప్రాంతీయ మరియు ఫెసిలిటేషన్ సెంటర్ ఏర్పాటు
నేషనల్ మెడిసినల్ ప్లాంట్స్ బోర్డ్  దేశంలోని వివిధ ప్రాంతాలలో ఏడు ప్రాంతీయ కమ్ ఫెసిలిటేషన్ సెంటర్లను  ఏర్పాటు చేసింది. దేశంలోని వివిధ ప్రాంతాలలో పనిచేసే కేంద్రాల జాబితా క్రింద ఇవ్వబడింది:
1. ప్రాంతీయ కమ్ ఫెసిలిటేషన్ సెంటర్  రీసెర్చ్ ఇన్ట్సిట్యూట్ ఇన్ ఇండియన్ సిస్టమ్స్ ఆఫ్ మెడిసిన్ , ఆయుర్వేద విభాగం, జోగేంద్ర నగర్, హిమాచల్ ప్రదేశ్
2. ప్రాంతీయ కమ్ ఫెసిలిటేషన్ సెంటర్  షేర్-ఎ-కాశ్మీర్ యూనివర్శిటీ ఆఫ్ అగ్రికల్చరల్ సైన్సెస్ & టెక్నాలజీ ఆఫ్ కాశ్మీర్ , శ్రీనగర్, జమ్మూ&కాశ్మీర్
3. మధ్యప్రదేశ్ జబల్పూర్లోని స్టేట్ ఫారెస్ట్ రీసెర్చ్ ఇనిస్టిట్యూట్  వద్ద ప్రాంతీయ కమ్ ఫెసిలిటేషన్ సెంటర్ 
4. పశ్చిమ బెంగాల్, కోల్కతాలోని జాదవ్పూర్ విశ్వవిద్యాలయంలో ప్రాంతీయ కమ్ ఫెసిలిటేషన్ సెంటర్ 
5. కేరళ అటవీ పరిశోధన సంస్థ , పీచి, త్రిసూర్, కేరళలోని ప్రాంతీయ కమ్ ఫెసిలిటేషన్ సెంటర్ 
6. అస్సాం జోర్హాట్లోని అస్సాం వ్యవసాయ విశ్వవిద్యాలయంలో ప్రాంతీయ కమ్ ఫెసిలిటేషన్ సెంటర్ .
7. మహారాష్ట్ర పూణేలోని సావిత్రిబాయిపూలే పూణే విశ్వవిద్యాలయం, వృక్షశాస్త్ర విభాగంలో ప్రాంతీయ కమ్ ఫెసిలిటేషన్ సెంటర్ 
మూలికా సాగును ప్రోత్సహించడం కోసం ఆత్మనిర్భర్ భారత్ కింద ఆర్థిక మంత్రిత్వ శాఖ రూ.4000 కోట్ల ప్యాకేజీని ప్రకటించింది. దీని ప్రకారం, ఔషధ మొక్కల పెంపకం మరియు మార్కెటింగ్ను ప్రోత్సహించడానికి ప్రభుత్వ పరిశీలన మరియు ఆమోదం కోసం ఆయుష్ మంత్రిత్వ శాఖ 'ప్రధాన్ మంత్రి వృక్ష్ ఆయుష్ యోజన' అనే పథకాన్ని సిద్ధం చేసింది.
ఎన్ఎమ్పిబి యొక్క ఆదేశాల మేరకు వివిధ రాష్ట్ర స్థాయి విభాగాలతో స్టేట్ మెడిసినల్ ప్లాంట్స్ బోర్డ్  / స్టేట్ ఫారెస్ట్స్ / అగ్రికల్చర్ / హార్టికల్చర్ డిపార్ట్మెంట్ వంటి వివిధ పథకాలను అమలు చేయడానికి ఆర్సిఎఫ్సిలు సహాయకారిగా పనిచేస్తున్నాయి.
మూలికా /ఔషధ మొక్కల పెంపకాన్ని ప్రోత్సహించడానికి, ఆయుష్ మంత్రిత్వ శాఖ ప్రస్తుతం దేశవ్యాప్తంగా జాతీయ ఆయుష్ మిషన్  యొక్క కేంద్ర ప్రాయోజిత పథకాన్ని అమలు చేస్తోంది.ఎన్ఎఎం పథకం కింద, 140 జాతుల మూలికా / ఔషధ మొక్కల పెంపకానికి ప్రాధాన్యత ఇవ్వబడింది. వీటిలో నిర్దిష్ట ప్రాంతాలకు చెందిన జాతులు కూడా ఉన్నాయి.
సహాయమంత్రి, ఎస్హెచ్. కిరెన్ రిజిజు  ఈ రోజు రాజ్యసభలో లిఖితపూర్వక సమాధానంలో ఈ విషయాన్ని పేర్కొన్నారు.
భారత ఎన్నికల సంఘం
ఉత్తరప్రదేశ్ నుంచి ఖాళీ అయిన రాజ్యసభ స్థానానికి ఉప ఎన్నిక
ఉత్తరప్రదేశ్ నుంచి ఖాళీ అయిన రాజ్యసభ స్థానానికి ఉప ఎన్నిక
ఉత్తరప్రదేశ్ నుంచి రాజ్యసభలో ఉన్న ఖాళీ స్థానం వివరాలు: -
|
|
రాష్ట్రం
|
|
సభ్యుడి పేరు
|
|
కారణం
|
|
ఖాళీ అయిన తేదీ
|
|
పదవీకాలం గడువు
|
|
ఉత్తరప్రదేశ్
|
|
శ్రీ అమర్ సింగ్
|
|
మరణం
|
|
01.08.2020
|
|
04.07.2022
ఉత్తరప్రదేశ్ నుంచి ఖాళీ అయిన రాజ్యసభ స్థానాన్ని భర్తీ చేయడానికి, ఈ క్రింది షెడ్యూల్ ప్రకారం ఉప ఎన్నిక నిర్వహించాలని ఎన్నికల సంఘం నిర్ణయించింది:
|
|
క్రమ సంఖ్య
|
|
అంశం
|
|
తేదీ
|
|
|
|
నోటిఫికేషన్ జారీ
|
|
ఆగస్టు 25, 2020 
|
|
|
|
నామినేషన్ల సమర్పణకు ఆఖరు తేదీ
|
|
సెప్టెంబర్ 01, 2020 
|
|
|
|
నామినేషన్ల పరిశీలన
|
|
సెప్టెంబర్ 02, 2020 
|
|
|
|
నామినేషన్ల ఉపసంహరణకు గడువు
|
|
సెప్టెంబర్ 04, 2020 
|
|
|
|
ఎన్నిక తేదీ
|
|
సెప్టెంబర్ 11, 2020 
|
|
|
|
ఎన్నిక సమయం
|
|
ఉదయం 9 గం. నుంచి సాయంత్రం 4 గం. వరకు
|
|
|
|
ఓట్ల లెక్కింపు
|
|
సెప్టెంబర్ 11, 2020  సాయంత్రం 5 గం.కు
|
|
|
|
ఎన్నిక ముగించాల్సిన తేదీ
|
|
సెప్టెంబర్ 14, 2020 
ఉప ఎన్నిక నిర్వహించే సమయంలో, కరోనా ప్రొటోకాల్ను కచ్చితంగా పాటించేలా చూడటానికి ఒక సీనియర్ అధికారిని నియమించాలని ఉత్తరప్రదేశ్ ప్రభుత్వ ప్రధాన కార్యదర్శిని ఎన్నికల సంఘం ఆదేశించింది.
…
(Visitor Counter : 136
ప్రధాన మంత్రి కార్యాలయం
జర్మనీ ప్రధానమంత్రి ఫెడరల్ ఛాన్సలర్ డాక్టర్ ఏంజెలా మెర్కెల్ తో ఫోన్ లో మాట్లాడిన - భారత ప్రధానమంత్రి
ప్రధానమంత్రి శ్రీ నరేంద్ర మోదీ ఈ రోజు జర్మనీ ప్రధానమంత్రి ఫెడరల్ ఛాన్సలర్ డాక్టర్ ఏంజెలా మెర్కెల్ తో ఫోన్ లో మాట్లాడారు.
ఆఫ్ఘనిస్తాన్ లో కొనసాగుతున్న భద్రతా పరిస్థితి, మరియు ఈ ప్రాంతంతో పాటు ప్రపంచం పై దాని ప్రభావాలపై ఇరువురు నాయకులు చర్చించారు. శాంతి, భద్రతలను కాపాడటం యొక్క ప్రాముఖ్యతను వారు నొక్కిచెప్పారు. ఒంటరిగా చిక్కుకు పోయిన వ్యక్తులను స్వదేశానికి రప్పించడం ప్రస్తుతం అత్యంత అత్యవసర ప్రాధాన్యతగా ఉందని వారు గుర్తించారు.
కోవిడ్ -19 టీకాలు వేయడంలో సహకారం; వాతావరణం మరియు శక్తిపై దృష్టి సారించి అభివృద్ధి సహకారం; వాణిజ్యం మరియు ఆర్థిక సంబంధాలను పెంపొందించడం తో సహా, ద్వైపాక్షిక ఎజెండా లోని అంశాలపై కూడా ఇద్దరు నాయకులు చర్చించారు. రాబోయే సి.ఓ.పి.-26 సమావేశం వంటి బహుపాక్షిక ఆసక్తి అంశాలతో పాటు, ఐక్యరాజ్యసమితి భద్రతా మండలిలో సముద్ర భద్రతపై సంభాషణను ప్రోత్సహించడానికి భారత చొరవ వంటి అంశాలపై కూడా వారు తమ అభిప్రాయాలను ఒకరికొకరు తెలియజేసుకున్నారు. ఇండో-పసిఫిక్ ప్రాంతంలో సమ్మిళిత సహకారాన్ని ప్రోత్సహించడం పై ఇరుపక్షాల మధ్య దృక్పథాల సాధారణత ను వారు నొక్కి చెప్పారు.
ప్రధాన మంత్రి కార్యాలయం
2018 కామన్ వెల్త్ గేమ్స్ లో భారత దేశ క్రీడాకారుల బృందానికి అభినందనలు తెలిపిన ప్రధాన మంత్రి
2018 కామన్ వెల్త్ గేమ్స్ లో పాలుపంచుకొన్న భారతదేశ బృందానికి ప్రధాన మంత్రి శ్రీ నరేంద్ర మోదీ అభినందనలు తెలిపారు.
“2018 కామన్ వెల్త్ గేమ్స్ లో పాల్గొన్న భారతదేశ బృందం ప్రతి ఒక్క భారతీయుడు ఎంతో గర్వపడే పని ని చేసిపెట్టింది. మన క్రీడాకారులంతా వారి లోని ఉత్తమ ప్రతిభను కనబరచారు; చాలా చక్కగా ఆడారు. పతకాలను తీసుకు వస్తున్న క్రీడాకారులందరికీ ఇవే నా అభినందనలు.
2018 కామన్ వెల్త్ గేమ్స్ లో భారతదేశానికి ప్రాతినిధ్యం వహించిన ప్రతి ఒక్క క్రీడాకారుడు/క్రీడాకారిణి మనకు ప్రేరణను అందిస్తున్నారు. వారి యొక్క జీవిత గాథలు అంకిత భావం యొక్క శక్తి ని మరియు ఎన్నటికీ తల వంచని వైఖరి ని చాటి చెప్తున్నాయి. ఈ గుణగణాలే కామన్ వెల్త్ గేమ్స్ లో వారు విజయ శిఖరాలను అధిరోహించడంలో లెక్క లేనన్ని అవరోధాలను అధిగమించేటట్లు చేశాయి.
2018 కామన్ వెల్త్ గేమ్స్ లో భారతదేశం సాధించిన విజయం క్రీడలను అనుసరించేందుకుగాను మరింత మంది యువతీయువకులకు స్ఫూర్తిగా నిలుస్తుంది; అంతే కాక, ప్రతి ఒక్కరి జీవితంలోనూ దేహదారుఢ్యానికి ఇవ్వవలసినటువంటి ప్రాముఖ్యం ఎంతటిదో కూడా ఈ సాఫల్యం తెలియజేస్తుంది.
మా వంతుగా మేము, ప్రభుత్వ పక్షాన ఫిట్ ఇండియా ఉద్యమాన్ని బలోపేతం చేయడం కోసం చేయగలిగినదంతా చేస్తున్నాం” అని ప్రధాన మంత్రి ట్విటర్ లో వరుసగా రాసిన వాక్యాలలో తన సందేశాన్ని పొందుపరచారు.